**Ministru kabineta noteikumu projekta**

**„Grozījumi Ministru kabineta 2004.gada 6.janvāra noteikumos Nr.7 „Ostas pārvaldes paraugnolikums”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2015.gada 17.marta sēdes protokollēmuma (prot.Nr.15, 8.§) 5.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2015.gada 17.marta sēdē (prot.Nr.15, 8.§) atbalstīja likumprojektu “Gada pārskatu un konsolidēto gada pārskatu likums” (turpmāk – Likumprojekts). Gada pārskatu un konsolidēto gada pārskatu likums pieņemts Saeimā 2015.gada 22.oktobrī un tas stājas spēkā 2016.gada 1.janvārī.  Ar Ministru kabineta 2015.gada 17.marta sēdes protokollēmuma (prot.Nr.15, 8.§) 5.punktu ministrijām uzdots izvērtēt to kompetencē esošos Ministru kabineta noteikumus un sagatavot normatīvo aktu projektus, kas nepieciešami, lai saskaņotu tos ar Likumprojekta normām. Atbilstoši Likumprojekta anotācijas IV.sadaļai pēc Likumprojekta pieņemšanas būs nepieciešams izdarīt grozījumus, lai aizstātu atsauci uz likumu “Par uzņēmumu gada pārskatiem” ar atsauci uz likumu “Gada pārskatu un konsolidēto gada pārskatu likums”.  Ņemot vērā minēto, nepieciešams izdarīt grozījumus Ministru kabineta 2004.gada 6.janvāra noteikumu Nr.7 „Ostas pārvaldes paraugnolikums” (turpmāk - MK noteikumi Nr.7) 31.15.apakšpunktā, aizstājot vārdus “likumu “Par uzņēmumu gada pārskatiem” ar vārdiem “Gada pārskatu un konsolidēto gada pārskatu likumu”.  Noteikumos tiek izdarīti arī redakcionāli grozījumi, precizējot Latvijas Ostu, tranzīta un loģistikas padomes nosaukumu un nomainot naudas mērvienību.  Ņemot vērā likuma “Par pašvaldībām” 3.pantu, noteikumos minētie vārdi “pilsētas dome (pašvaldības padome)” tiek aizstāti ar vārdiem “pašvaldības dome”.  Vienlaikus, ievērojot likuma “Par Latvijas valsts ģerboni” 8.2 pantu, tiek precizēts noteikumu 31.17. apakšpunkts, nosakot ostas pārvaldes kompetenci apstiprināt ostas pārvaldes zīmogu un veidlapas. |
|  | Projekta izstrādē iesaistītās institūcijas | Satiksmes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 10 ostu pārvaldes |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV, V, VI, VII sadaļa – projekts šīs jomas neskar.*

Satiksmes ministra p.i.,

iekšlietu ministrs R.Kozlovskis

Vīza: valsts sekretārs K.Ozoliņš

16.12.2015. 16.00

336

Jirgena, 67028016

Baiba.Jirgena@sam.gov.lv